
Narva Linnavalitsuse 30.08.1995 korralduse nr 1136-k

„Eluruumide arvamine tööandja eluruumide hulka“

osaliselt kehtetuks tunnistamine

1.  Asjaolud ja menetluse käik

Narva Linnavalitsus võttis 30.08.1995 vastu korralduse nr 1136-k „Eluruumide arvamine tööandja eluruumide hulka“, millega arvati tööandja – Justiitsministeeriumi  elamispinna hulka 2 korterit: kolmetoaline korter aadressil Kangelaste pr 51 – 12 Narvas ning kolmetoaline korter aadressil Kangelaste pr 51 – 16 Narvas.

Kinnistusraamatu andmetel on käesoleval ajal korteriomandi Kangelaste pr 51 – 16 Narvas omanikuks füüsiline isik ja korteriomandi Kangelaste pr 51 – 12 Narvas omanikuks Riigi Kinnisvara Aktsiaselts.

Narva Linnavalitsuse päringule saadetud vastuses teatas Justiitsministeerium, et on nõus Narvas Kangelaste pr 51 – 16 asuvale korteriomandile omistatud tööandja staatuse kehtetuks tunnistamisega. 
AS Riigi Kinnisvara palus oma kirjas mitte välja arvata tööandja eluruumide hulgast korteriomandit Kangelaste pr 51 – 12 Narvas, kuna kõnealuse korteri suhtes on käimas kohtuvaidlus.

Arvestades Justiitsministeeriumi ja AS Riigi Kinnisvara seisukohta, on otstarbekaks tunnistada eelpoolmainitud Narva Linnavalitsuse korraldus osaliselt kehtetuks.

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Vastavalt haldusmenetluse seaduse § 64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

Vastavalt haldusmenetluse seaduse § 70 lõikele 1 kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus

Tunnistada kehtetuks Narva Linnavalitsuse 30.08.1995 korralduse nr 1136-k „Eluruumide arvamine tööandja eluruumide hulka“ punkti 1 sõnade “kolmetoaline korter Kangelaste pr 51 – 16 Narvas, elamispinnaga 41,67 m2“ osas. 

4. Rakendussätted 

4.1. Narva Linnavalitsuse Linnavara- ja majandusametile teha käesolev korraldus teatavaks Justiitsministeeriumile.

4.2. Korraldus jõustub seadusega sätestatud korras. 

4.3 Kaesolev korraldust võib vaidlustada Tartu Halduskohtu Jõhvi kohtumajas 30 paeva jooksul arvates Narva Linnavalitsuse poolt korralduse teatavakstegemise päevast.

